title: Rozhodnutie Rady z  30. novembra 2009 o podpise, v mene Európskeho spoločenstva, a predbežnom vykonávaní Dohody medzi Európskym spoločenstvom a Islandskou republikou, Nórskym kráľovstvom, Švajčiarskou konfederáciou a Lichtenštajnským kniežatstvom o dodatočných pravidlách týkajúcich sa Fondu pre vonkajšie hranice na obdobie rokov 2007 až 2013

text:
               3.7.2010

               SK EN

               Úradný vestník Európskej únie

               L 169/22

         ROZHODNUTIE RADY
   z 30. novembra 2009
   o podpise, v mene Európskeho spoločenstva, a predbežnom vykonávaní Dohody medzi Európskym spoločenstvom a Islandskou republikou, Nórskym kráľovstvom, Švajčiarskou konfederáciou a Lichtenštajnským kniežatstvom o dodatočných pravidlách týkajúcich sa Fondu pre vonkajšie hranice na obdobie rokov 2007 až 2013
   (2010/374/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 62 ods. 2 v spojení s článkom 300 ods. 2 prvým pododsekom prvou vetou,
   so zreteľom na návrh Komisie,
   keďže:

               (1)

               Podľa článku 11 rozhodnutia Európskeho parlamentu a Rady č. 574/2007/ES z 23. mája 2007, ktorým sa zriaďuje Fond pre vonkajšie hranice na obdobie rokov 2007 až 2013 ako súčasť všeobecného programu Solidarita a riadenie migračných tokov (1), sa v súlade s jeho ustanoveniami tretie krajiny pridružené k vykonávaniu, uplatňovaniu a vývoju schengenského acquis zúčastňujú na fonde. Uzatvoria sa dohody stanovujúce dodatočné pravidlá potrebné na takúto účasť vrátane ustanovení zabezpečujúcich ochranu finančných záujmov Spoločenstva a právomoc Dvora audítorov vykonávať audit.

               (2)

               Na základe poverenia z 20. decembra 2007 ukončila Komisia rokovania s Islandskou republikou, Nórskym kráľovstvom, Švajčiarskou konfederáciou a Lichtenštajnským kniežatstvom a 30. júna 2009 sa parafovala Dohoda medzi Európskym spoločenstvom a Islandskou republikou, Nórskym kráľovstvom, Švajčiarskou konfederáciou a Lichtenštajnským kniežatstvom o dodatočných pravidlách týkajúcich sa Fondu pre vonkajšie hranice na obdobie rokov 2007 až 2013 (ďalej len „dohoda“).

               (3)

               S výhradou jej neskoršieho uzavretia by sa dohoda mala podpísať a predbežne vykonávať.

               (4)

               Dánsko sa v súlade s článkami 1 a 2 Protokolu o postavení Dánska, ktorý tvorí prílohu k Zmluve o Európskej únii a k Zmluve o založení Európskeho spoločenstva, nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. Keďže toto rozhodnutie rozvíja schengenské acquis podľa ustanovení hlavy IV časti tri Zmluvy o založení Európskeho spoločenstva, Dánsko sa v súlade s článkom 5 uvedeného protokolu rozhodne v lehote šiestich mesiacov odo dňa prijatia tohto rozhodnutia Radou, či ho bude, alebo nebude implementovať do svojho vnútroštátneho práva.

               (5)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000 týkajúcim sa požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (2), a následným rozhodnutím Rady 2004/926/ES z 22. decembra 2004 o nadobudnutí účinnosti niektorých ustanovení Schengenského acquis Spojeným kráľovstvom Veľkej Británie a Severného Írska (3). Spojené kráľovstvo sa preto nezúčastňuje na jeho prijatí, nie je ním viazané a ani nepodlieha jeho uplatňovaniu.

               (6)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (4). Írsko sa preto nezúčastňuje na jeho prijatí, nie je ním viazané a ani nepodlieha jeho uplatňovaniu,

         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie Dohody medzi Európskym spoločenstvom a Islandskou republikou, Nórskym kráľovstvom, Švajčiarskou konfederáciou a Lichtenštajnským kniežatstvom o dodatočných pravidlách týkajúcich sa Fondu pre vonkajšie hranice na obdobie rokov 2007 až 2013 a vyhlásení priložených k nej, s výhradou uzatvorenia dohody.
   Text dohody a vyhlásania priložené k nej sú pripojené k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Európskeho spoločenstva, s výhradou jej uzatvorenia.
   Článok 3
   Pred ukončením postupov potrebných na formálne uzatvorenie dohody sa dohoda vykonáva predbežne v súlade s jej článkom 13 ods. 5.

      V Bruseli 30. novembra 2009

            Za Radu

            predsedníčka

         B. ASK

      (1)  Ú. v. EÚ L 144, 6.6.2007, s. 22.

      (2)  Ú. v. ES L 131, 1.6.2000, s. 43.

      (3)  Ú. v. EÚ L 395, 31.12.2004, s. 70.

      (4)  Ú. v. ES L 64, 7.3.2002, s. 20.
    ---documentbreak---

               3.7.2010

               SK EN

               Úradný vestník Európskej únie

               L 169/22

         DOHODA
   medzi Európskym spoločenstvom a Islandskou republikou, Nórskym kráľovstvom, Švajčiarskou konfederáciou a Lichtenštajnským kniežatstvom o dodatočných pravidlách týkajúcich sa Fondu pre vonkajšie hranice na obdobie rokov 2007 až 2013
   EURÓPSKE SPOLOČENSTVO,
   ďalej len „Spoločenstvo“,
   a
   ISLANDSKÁ REPUBLIKA,
   ďalej len „Island“,
   NÓRSKE KRÁĽOVSTVO,
   ďalej len „Nórsko“,
   ŠVAJČIARSKA KONFEDERÁCIA,
   ďalej len „Švajčiarsko“,
   a
   LICHTENŠTAJNSKÉ KNIEŽATSTVO,
   ďalej len „Lichtenštajnsko“,
   ďalej len „pridružené štáty“,
   ďalej len „strany“,
   SO ZRETEĽOM na Dohodu uzatvorenú medzi Radou Európskei únie a Islandskou republikou a Nórskym kráľovstvom o pridružení týchto štátov k vykonávaniu, uplatňovaniu a vývoju schengenského acquis (ďalej len „dohoda o pridružení uzatvorená s Nórskom a Islandom“),
   SO ZRETEĽOM na Dohodu uzatvorenú medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (ďalej len „dohoda o pridružení uzatvorená so Švajčiarskom“),
   SO ZRETEĽOM na Protokol medzi Európskou úniou, Európskym spoločenstvom a Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (ďalej len „protokol o pridružení uzatvorený s Lichtenštajnskom“),
   keďže:

               (1)

               Spoločenstvo zriadilo rozhodnutím Európskeho parlamentu a Rady č. 574/2007/ES Fond pre vonkajšie hranice na obdobie rokov 2007 až 2013 ako súčasť všeobecného programu Solidarita a riadenie migračných tokov (ďalej len „fond“).

               (2)

               Uvedené rozhodnutie predstavuje vývoj schengenského acquis v zmysle dohody o pridružení uzatvorenej s Nórskom a Islandom, dohody o pridružení uzatvorenej so Švajčiarskom a protokolu o pridružení uzatvoreného s Lichtenštajnskom.

               (3)

               V článku 11 uvedeného rozhodnutia sa stanovuje, že tretie krajiny pridružené k vykonávaniu, uplatňovaniu a vývoju schengenského acquis sa zúčastňujú na fonde v súlade s jeho ustanoveniami a že sa uzavrú dohody stanovujúce dodatočné pravidlá potrebné na takúto účasť vrátane ustanovení zabezpečujúcich ochranu finančných záujmov Spoločenstva a právomoc Dvora audítorov vykonávať audit.

               (4)

               Fond predstavuje osobitný nástroj v zmysle schengenského acquis, ktorý bol vytvorený tak, aby zabezpečil spoločné zdieľanie bremena a finančnú podporu vykonávania schengenského acquis v oblasti vonkajších hraníc a vízovej politiky v členských štátoch.

               (5)

               Aby sa zjednodušil výpočet ročných súm prideľovaných štátom zúčastňujúcim sa na fonde a viacročné plánovanie pre pridružené štáty, v tejto dohode sú stanovené ročné finančné príspevky pridružených štátov vo fixne stanovených sumách podliehajúcich mechanizmu úpravy, ktorý sa má uplatniť v poslednom roku viacročného programu,

         DOHODLI SA TAKTO:
   Článok 1
   Rozsah pôsobnosti
   V tejto dohode sú stanovené dodatočné pravidlá potrebné na účasť pridružených štátov na fonde v súlade s rozhodnutím Európskeho parlamentu a Rady č. 574/2007/ES, ktorým sa zriaďuje Fond pre vonkajšie hranice na obdobie rokov 2007 až 2013 ako súčasť všeobecného programu Solidarita a riadenie migračných tokov (ďalej len „rozhodnutie“).
   Článok 2
   Finančné hospodárenie a kontrola
   1.   Pridružené štáty prijmú potrebné opatrenia na zabezpečenie súladu s ustanoveniami vzťahujúcimi sa na finančné hospodárenie a kontrolu, ktoré sú ustanovené v Zmluve o založení Európskeho spoločenstva (ďalej len „Zmluva o ES“) a v sekundárnom práve Spoločenstva.
   2.   Ustanovenia uvedené v odseku 1 sú tieto:

               —

               článok 248 ods. 1 až 3, články 256, 274 a článok 280 ods. 1 až 3 Zmluvy o ES,

               —

               články 27, 28a, 52, článok 53 písm. b), článok 72 ods. 2 a článok 95 ods. 2 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1) (ďalej len „nariadenie o rozpočtových pravidlách“),

               —

               zodpovedajúce ustanovenia nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2),

               —

               nariadenia Rady (Euratom, ES) č. 2185/96 z 11. novembra 1996 o kontrolách a inšpekciách na mieste vykonávaných Komisiou s cieľom ochrany finančných záujmov pred spreneverou a inými podvodmi (3) a

               —

               nariadenia Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (4).

         Strany môžu rozhodnúť o zmene a doplnení tohto zoznamu na základe vzájomnej dohody.
   3.   Pridružené štáty uplatňujú ustanovenia uvedené v odseku 2 na svojom území v súlade s touto dohodou.
   Článok 3
   Dodržiavanie zásady riadneho finančného hospodárenia
   Finančné prostriedky z fondu vynaložené na území pridružených štátov sa používajú v súlade so zásadou riadneho finančného hospodárenia.
   Článok 4
   Dodržiavanie zásady o konflikte záujmov
   Všetkým účastníkom finančných operácií a akýmkoľvek iným osobám zapojeným do plnenia rozpočtu, riadenia, auditu alebo kontroly, ktorí pôsobia na území pridružených štátov, sa zakazuje akékoľvek konanie, ktoré môže priviesť ich vlastné záujmy do konfliktu so záujmami Spoločenstiev.
   Článok 5
   Záväzky vyplývajúce z delegovania plnenia prostriedkov
   Pridružené štáty prijmú všetky legislatívne, regulačné, administratívne a iné opatrenia nevyhnutné na ochranu záujmov Spoločenstiev v súlade so záväzkami stanovenými v článku 53 písm. b) a článku 95 ods. 2 nariadenia o rozpočtových pravidlách.
   Článok 6
   Vykonávanie
   Rozhodnutia prijaté Komisiou, ktoré ukladajú peňažný záväzok osobám iným než sú štáty, sa vykonávajú na území pridružených štátov.
   Výkon rozhodnutia sa riadi predpismi občianskeho práva procesného štátu, na území ktorého sa vykonáva. Doložku vykonateľnosti pripojí k rozhodnutiu len formálnym overením pravosti rozhodnutia vnútroštátny orgán, ktorý tým poverí vláda príslušného pridruženého štátu, a vyrozumie o tom Komisiu.
   Ak sú na žiadosť Komisie splnené tieto formálne náležitosti, Komisia môže o výkonu rozhodnutia v súlade s vnútroštátnym právom požiadať priamo príslušný orgán.
   Výkon rozhodnutia možno zastaviť len rozhodnutím Súdneho dvora Európskych spoločenstiev. Sťažnosti na protiprávny spôsob výkonu rozhodnutia však podliehajú právomoci vnútroštátnych súdov príslušnej krajiny.
   Článok 7
   Ochrana finančných záujmov Spoločenstiev pred podvodom
   1.   Ako je stanovené z článku 280 Zmluvy o ES, pridružené štáty:

               a)

               zamedzia podvodom a iným protiprávnym konaniam poškodzujúcim finančné záujmy Spoločenstva prostredníctvom opatrení, ktoré majú pôsobiť odradzujúco, a tak, aby poskytovali účinnú ochranu;

               b)

               prijmú na zamedzenie podvodom poškodzujúcim finančné záujmy Spoločenstva rovnaké opatrenia, aké prijímajú na zamedzenie podvodom poškodzujúcim ich vlastné finančné záujmy, a

               c)

               koordinujú svoju činnosť zameranú na ochranu finančných záujmov Spoločenstva s členskými štátmi a Komisiou.

         2.   Na dosiahnutie tohto cieľa prijmú pridružené štáty rovnaké opatrenia ako tie, ktoré prijalo Spoločenstvo v súlade s článkom 280 ods. 4 Zmluvy o ES a ktoré sa uplatňujú v čase podpísania tejto dohody.
   Strany sa môžu spoločne dohodnúť, že ak Spoločenstvo v súlade s týmto článkom prijme akékoľvek následné opatrenia, prijmú uvedené strany rovnaké opatrenia.
   Článok 8
   Kontroly a inšpekcie Komisie na mieste
   Bez toho, aby boli dotknuté práva Komisie podľa článkov 35 a 47 rozhodnutia, Komisia (OLAF) je oprávnená vykonávať kontroly a inšpekcie na mieste na území pridružených štátov v súlade s podmienkami ustanovenými v nariadení Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi.
   Orgány pridružených štátov uľahčujú kontroly a inšpekcie na mieste, ktoré sa môžu vykonávať spoločne s týmito orgánmi, ak si to želajú.
   Článok 9
   Dvor audítorov
   Ako je stanovené v článku 248 ods. 3 Zmluvy o ES a prvej časti hlave VIII kapitole 1 nariadenia o rozpočtových pravidlách, Dvor audítorov ustanovený v Zmluve o ES má, pokiaľ ide o fond, najmä možnosť vykonávať audity na mieste v priestoroch akéhokoľvek orgánu, ktorý spravuje príjmy a výdaje v mene Spoločenstva na území pridružených štátov, ako aj v priestoroch akejkoľvek fyzickej alebo právnickej osoby, ktorá prijíma platby z rozpočtu.
   Audity v pridružených štátoch vykonáva Dvor audítorov v súčinnosti s vnútroštátnymi audítorskými orgánmi, alebo ak tieto orgány nemajú potrebné právomoci, v súčinnosti s príslušnými vnútroštátnymi orgánmi štátnej správy. Dvor audítorov a vnútroštátne audítorské orgány pridružených štátov spolupracujú v duchu dôvery, pričom si zachovávajú svoju nezávislosť. Tieto orgány alebo orgány štátnej správy informujú Dvor audítorov o tom, či majú v úmysle zúčastniť sa auditu.
   Dvor audítorov má prinajmenšom rovnaké práva, aké má Komisia podľa článkov 35 a 47 rozhodnutia a článku 8 tejto dohody.
   Článok 10
   Verejné obstarávanie
   1.   Island, Nórsko a Lichtenštajnsko uplatňujú ustanovenia svojich právnych predpisov o verejnom obstarávaní v súlade s prílohou XVI k Dohode o EHP.
   2.   Švajčiarsko uplatňuje svoje vnútroštátne právne predpisy o verejnom obstarávaní v súlade s ustanoveniami Dohody WTO o vládnom obstarávaní (GPA).
   Švajčiarsko poskytne Komisii opis svojich postupov verejného obstarávania spolu s opisom systému riadenia a kontroly.
   Okrem toho v každej záverečnej správe o plnení ročného programu poskytuje informácie o vykonaných postupoch verejného obstarávania.
   Článok 11
   Finančné príspevky a pridelené finančné prostriedky
   1.   Pridružené štáty prispievajú do rozpočtu fondu ročnými platbami v súlade s týmito tabuľkami:

               V tis. EUR

               2009

               Ročné prostriedky (rozpočet ES)

               185 500

               Island

               260

               Nórsko

               5 100

               Švajčiarsko

               5 565

               Platby na rok 2009 predstavujú nemenné fixné sumy ().

               V tis. EUR

               Index (6)

               2010

               2011

               2012

               2013

               Plánované ročné prostriedky (rozpočet ES)

               %

               207 500

               253 500

               349 100

               481 200

               Island

               0,04

               79

               96

               132

               183

               Nórsko

               2,61

               5 408

               6 607

               9 099

               12 542

               Švajčiarsko

               3,35

               6 943

               8 483

               11 682

               16 102

               Lichtenštajnsko

               0,03

               62

               76

               105

               144

               Platby na obdobie rokov 2010 – 2013 sa uskutočňujú na základe indexu uvedeného v tejto tabuľke, s výhradou odseku 4.

         2.   Platby na obdobie rokov 2011 – 2013 sa uskutočňujú do 15. februára príslušného rozpočtového roka po tom, ako Komisia do 15. decembra predchádzajúceho roka vydala inkasné príkazy.
   3.   Príspevky plánované na rok 2009 sú splatné ako mimoriadne príspevky v roku 2010. Uhradia sa spolu s príspevkami splatnými na rok 2010 do 15. februára 2010. V prípade Švajčiarska sa uhradia najneskôr jeden mesiac po dátume podpísania tejto dohody.
   Finančné prostriedky pridelené príslušným pridruženým štátom plánované na rok 2009, ktoré stanovila Komisia v súlade s článkami 14 a 15 rozhodnutia, sú splatné Komisiou ako mimoriadne pridelené finančné prostriedky na rok 2010 takto:
   Island: 62 148 EUR
   Nórsko: 1 611 049 EUR
   Švajčiarsko: 2 282 112 EUR
   Jediný ročný program (rok 2010) zahŕňa finančné prostriedky pridelené na rok 2010, ako aj tieto mimoriadne pridelené finančné prostriedky.
   Od roku 2010 sa pridelené finančné prostriedky plánované pre pridružené štáty budú vypočítavať ročne v súlade s článkami 14 a 15 rozhodnutia.
   4.   Strany upravia príspevky od každého pridruženého štátu na rozpočtové roky 2010, 2011, 2012 a 2013 na základe najnovších dostupných informácií z 1. mája 2012 o ročnom HDP. Vykonané úpravy sa zohľadnia v príspevku na rok 2013.
   Na účely úprav sa podiel HDP príslušných pridružených štátov vypočíta takto:

               —

               pokiaľ ide o Island a Nórsko, podiel HDP pre každý z týchto štátov sa vypočíta vo vzťahu k HDP všetkých zúčastnených krajín, ako je stanovené v článku 12 ods. 1 dohody o pridružení uzatvorenej s Nórskom a Islandom,

               —

               pokiaľ ide o Švajčiarsko, jeho podiel HDP sa vypočíta vo vzťahu k HDP všetkých zúčastnených krajín, ako je stanovené v článku 11 dohody o pridružení uzatvorenej so Švajčiarskom,

               —

               pokiaľ ide o Lichtenštajnsko, jeho podiel HDP sa vypočíta vo vzťahu k HDP všetkých zúčastnených krajín, ako je stanovené v článku 3 protokolu o pridružení uzatvoreného s Lichtenštajnskom.

         5.   Údaje v tabuľke v odseku 1 upravia strany v prípade, že sa zmení suma celkovej referenčnej sumy uvedenej v článku 13 ods. 1 rozhodnutia alebo výška skutočných ročných prostriedkov v porovnaní s údajmi uvedenými v tabuľke v odseku 1, o ktorých rozhodol rozpočtový orgán ES v súlade s bodom 37 Medziinštitucionálnej dohody medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (7) v zmysle viacročného finančného rámca Európskej únie na obdobie rokov 2007 – 2013.
   Akákoľvek úprava zodpovedá zmene celkovej referenčnej sumy alebo príslušných ročných prostriedkov a vzťahuje sa na rozpočtový(-é) rok(-y) dotknutý(-é) touto zmenou.
   Na tento účel Komisia listom informuje pridružené štáty o úpravách výšky ich finančných príspevkov a o tom, ako postupovať, ak dochádza k vráteniu prostriedkov alebo k potrebe doplatiť.
   6.   Príspevok Lichtenštajnska pokrýva iba roky odo dňa uvedeného v článku 13 ods. 6.
   7.   Komisia môže každý rok použiť sumu do výšky 300 000 EUR z platieb zaplatených pridruženými štátmi na financovanie administratívnych výdavkov na pracovníkov alebo externých pracovníkov potrebných na podporu vykonávania rozhodnutia a tejto dohody pridruženými štátmi.
   8.   V prípade rokov 2009 a 2010 Komisia vyčlení rozpočtové prostriedky Spoločenstva na príslušný rozpočtový rok na základe súm, ktoré Komisia pridelila pridruženým krajinám v súlade s článkami 14 a 15 rozhodnutia.
   Článok 12
   Zachovanie dôvernosti informácií
   Informácie oznámené alebo získané v akejkoľvek forme podľa tejto dohody sú predmetom služobného tajomstva a sú chránené rovnakým spôsobom, akým sa podobné informácie chránia ustanoveniami vzťahujúcimi sa na inštitúcie Spoločenstva a právnymi predpismi pridružených štátov. Tieto informácie nemožno poskytnúť iným osobám okrem tých, ktoré by vzhľadom na svoju funkciu v rámci inštitúcií Spoločenstiev, členských štátov alebo pridružených štátov mali byť o nich upovedomené, a nemožno ich použiť na iné účely ako zabezpečenie účinnej ochrany finančných záujmov strán.
   Článok 13
   Nadobudnutie platnosti
   1.   Generálny tajomník Rady Európskej únie je depozitárom tejto dohody.
   2.   Spoločenstvo, Island, Nórsko, Švajčiarsko a Lichtenštajnsko schvaľujú túto dohodu v súlade so svojimi vlastnými postupmi.
   3.   Nadobudnutie platnosti tejto dohody si vyžaduje schválenie Spoločenstvom a aspoň jednou ďalšou stranou tejto dohody.
   4.   Táto dohoda nadobúda platnosť vo vzťahu k akejkoľvek strane tejto dohody v prvý deň prvého mesiaca nasledujúceho po uložení jej listiny o schválení u depozitára.
   5.   Bez toho, aby boli dotknuté ústavné požiadavky, Spoločenstvo, Island, Nórsko a Švajčiarsko vykonávajú, s výnimkou článku 6, túto dohodu predbežne odo dňa nasledujúceho po jej podpísaní.
   6.   Spoločenstvo a Lichtenštajnsko vykonávajú túto dohodu predbežne odo dňa nadobudnutia účinnosti ustanovení uvedených v článku 2 protokolu o pridružení s Lichtenštajnskom v súlade s článkom 10 uvedeného protokolu.
   Článok 14
   Programovanie a podávanie správ
   1.   Pridružené štáty informujú Komisiu o orgánoch určených na vykonávanie ich viacročného programu a ročných programov najneskôr jeden mesiac po podpísaní tejto dohody.
   2.   Pridružené štáty predložia Komisii svoj návrh viacročného programu na roky 2010 – 2013 najneskôr tri mesiace po podpísaní tejto dohody.
   3.   Pridružené štáty predložia Komisii svoj návrh ročného programu na rok 2010 najneskôr päť mesiacov po podpísaní tejto dohody.
   4.   Pridružené štáty predložia opis systémov riadenia a kontroly uvedený v článku 34 ods. 2 rozhodnutia najneskôr tri mesiace po podpísaní tejto dohody.
   5.   Komisia schváli viacročný program do troch mesiacov od jeho formálneho predloženia a ročný program na rok 2010 do jedného mesiaca od jeho formálneho predloženia v súlade s postupmi uvedenými v rozhodnutí a za predpokladu, že sa Komisia presvedčila v súlade s postupom stanoveným v článku 34 rozhodnutia, že pridružené štáty zaviedli systémy riadenia a kontroly, ktoré sú v súlade s článkami 26 až 32 rozhodnutia.
   6.   Nie je nutné, aby pridružené štáty predkladali hodnotiacu správu uvedenú v článku 52 ods. 2 písm. a) rozhodnutia.
   Článok 15
   Platnosť a skončenie platnosti dohody
   1.   Spoločenstvo alebo niektorý z pridružených štátov môžu vypovedať túto dohodu oznámením svojho rozhodnutia druhej strane. Táto dohoda sa prestane uplatňovať tri mesiace odo dňa takéhoto oznámenia. Realizácia projektov a činností prebiehajúcich v čase skončenia platnosti dohody pokračuje za podmienok stanovených v tejto dohode. Strany sa spoločne dohodnú na vyriešení akýchkoľvek ďalších dôsledkov vypovedania dohody.
   2.   Pokiaľ ide o Island a Nórsko, platnosť tejto dohody sa skončí, ak sa skončí platnosť príslušnej dohody o pridružení uzatvorenej s Nórskom a Islandom v súlade s článkom 8 ods. 4, článkom 11 ods. 3 alebo článkom 16 uvedenej dohody.
   Pokiaľ ide o Švajčiarsko, platnosť tejto dohody sa skončí, ak sa skončí platnosť dohody o pridružení uzatvorenej so Švajčiarskom v súlade s článkom 7 ods. 4, článkom 10 ods. 3 alebo článkom 17 dohody.
   Pokiaľ ide o Lichtenštajnsko, platnosť tejto dohody sa skončí, ak sa skončí platnosť protokolu o pridružení uzatvoreného s Lichtenštajnskom v súlade s článkom 5 ods. 4, článkom 11 ods. 1 alebo článkom 11 ods. 3 protokolu.
   Článok 16
   Jazyky
   Táto dohoda, ako aj vyhlásenia priložené k nej, sú vypracované v jednom origináli v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom, islandskom a nórskom jazyku, pričom každé znenie je rovnako autentické.

      Съставено в Брюксел на деветнадесети март две хиляди и десета година.
      Hecho en Bruselas, el diecinueve de marzo de dos mil diez.
      V Bruselu dne devatenáctého března dva tisíce deset.
      Udfærdiget i Bruxelles den nittende marts to tusind og ti.
      Geschehen zu Brüssel am neunzehnten März zweitausendzehn.
      Kahe tuhande kümnenda aasta märtsikuu üheksateistkümnendal päeval Brüsselis.
      'Εγινε στις Βρυξέλλες, στις δέκα εννέα Μαρτίου δύο χιλιάδες δέκα.
      Done at Brussels on the nineteenth day of March in the year two thousand and ten.
      Fait à Bruxelles, le dix-neuf mars deux mille dix.
      Fatto a Bruxelles, addì diciannove marzo duemiladieci.
      Briselē, divi tūkstoši desmitā gada deviņpadsmitajā martā.
      Priimta du tūkstančiai dešimtų metų kovo devynioliktą dieną Briuselyje.
      Kelt Brüsszelben, a kétezer-tizedik év március tizenkilencedik napján.
      Magħmul fi Brussell, id-dsatax-il jum ta' Marzu tas-sena elfejn u għaxra.
      Gedaan te Brussel, de negentiende maart tweeduizend tien.
      Sporządzono w Brukseli dnia dziewiętnastego marca roku dwa tysiące dziesiątego.
      Feito em Bruxelas, em dezanove de Março de dois mil e dez.
      Încheiat la Bruxelles, la nouăsprezece martie două mii zece.
      V Bruseli dňa devätnásteho marca dvetisícdesať.
      V Bruslju, dne devetnajstega marca leta dva tisoč deset.
      Tehty Brysselissä yhdeksäntenätoista päivänä maaliskuuta vuonna kaksituhattakymmenen.
      Som skedde i Bryssel den nittonde mars tjugohundratio.
      Gjört í Brussel hinn nítjánda dag marsmánaðar árið tvö þúsund og tíu.
      Utferdiget i Brussel, den nittende mars totusenogti.

         За Европейската общност
         For the European Community
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Fyrir hönd Islands

         For Kongeriket Norge

         Für die Schweizerische Eidgenossenschaft
         Pour la Confédération suisse
         Per la Confederazione svizzera

         Für das Fürstentum Liechtenstein

      (1)  Ú. v. ES L 248, 16.9.2002, s. 1. Nariadenie naposledy zmenené a doplnené nariadením Rady (ES) č. 1525/2007 (Ú. v. EÚ L 343, 27.12.2007, s. 9).

      (2)  Ú. v. ES L 357, 31.12.2002, s. 1. Nariadenie naposledy zmenené a doplnené nariadením (ES, Euratom) č. 478/2007 (Ú. v. EÚ L 111, 28.4.2007, s. 13).

      (3)  Ú. v. ES L 292, 15.11.1996, s. 2.

      (4)  Ú. v. ES L 136, 31.5.1999, s. 1.

      (5)  Na základe HDP za rok 2007.
   Platby na rok 2009 predstavujú nemenné fixné sumy ().

      (6)  Indexy sú zaokrúhlené.
   Platby na obdobie rokov 2010 – 2013 sa uskutočňujú na základe indexu uvedeného v tejto tabuľke, s výhradou odseku 4.

      (7)  Ú. v. EÚ C 139, 14.6.2006, s. 1.
   SPOLOČNÉ VYHLÁSENIE EURÓPSKEHO SPOLOČENSTVA A LICHTENŠTAJNSKA O ÚČASTI LICHTENŠTAJNSKA NA FONDE PRE VONKAJŠIE HRANICE PRI VYKONÁVANÍ ROZHODNUTIA EURÓPSKEHO PARLAMENTU A RADY č. 574/2007/ES
   EURÓPSKE SPOLOČENSTVO A LICHTENŠTAJNSKO:

               —

               so zreteľom na geografickú polohu Lichtenštajnska v tom zmysle, že nemá vonkajšie hranice a konzulárnu sieť, ktoré by tvorili základ na vypracovanie programu na využívanie prostriedkov z fondu, a

               —

               uznávajúc záväzok Lichtenštajnska, že bude plniť ciele schengenského acquis, ako aj jeho solidaritu so štátmi, ktoré vykonávajú schengenské ustanovenia o vonkajších hraniciach,
               súhlasia s tým, že Lichtenštajnsko si môže zvoliť, že sa nezúčastní na vykonávaní fondu, za predpokladu, že finančne prispieva do fondu v súlade s článkom 11 Dohody medzi Európskym spoločenstvom a Islandskou republikou, Nórskym kráľovstvom, Švajčiarskou konfederáciou a Lichtenštajnským kniežatstvom o dodatočných pravidlách týkajúcich sa Fondu pre vonkajšie hranice na obdobie rokov 2007 až 2013. Lichtenštajnsko bude preto prispievať do fondu, ale vzdá sa práva na prijímanie pridelených finančných prostriedkov z fondu v súlade s článkami 14 a 15 rozhodnutia Európskeho parlamentu a Rady č. 574/2007/ES.

         Ak by sa Lichtenštajnsko chcelo neskôr zúčastniť, informuje o tom Komisiu v dostatočnom predstihu a formou výmeny listov sa stanovia potrebné praktické opatrenia na zabezpečenie vykonávania rozhodnutia Európskeho parlamentu a Rady č. 574/2007/ES, vykonávacích pravidiel a tejto dohody.
   VYHLÁSENIE VLÁDY NÓRSKA O PRIAMOM VÝKONE ROZHODNUTIA INŠTITÚCIAMI EURÓPSKEHO SPOLOČENSTVA, POKIAĽ IDE O PEŇAŽNÉ ZÁVÄZKY ULOŽENÉ PODNIKOM SÍDLIACIM V NÓRSKU
   Upozorňujeme zmluvné strany na to, že súčasná ústava Nórska nestanovuje priamy výkon rozhodnutí inštitúciami Európskeho spoločenstva, pokiaľ ide o peňažné záväzky uložené podnikom sídliacim v Nórsku. Nórsko potvrdzuje, že takéto rozhodnutia by mali byť naďalej určené priamo týmto podnikom a že tieto podniky by si mali plniť svoje záväzky v súlade s týmto postupom. Uvedené ústavné obmedzenia priameho výkonu rozhodnutí inštitúciami Európskeho spoločenstva, pokiaľ ide o peňažné záväzky, sa nevzťahujú na pobočky a majetok nachádzajúce sa na území Spoločenstva, ktoré patria podnikom sídliacim v Nórsku. V prípade ťažkostí je Nórsko pripravené začať konzultácie a spolupracovať pri hľadaní riešenia prijateľného pre obe strany.
   VYHLÁSENIE EURÓPSKEHO SPOLOČENSTVA
   Komisia bude neustále sledovať situáciu uvedenú v jednostrannom vyhlásení Nórska. Môže kedykoľvek začať konzultácie s Nórskom s cieľom dospieť k uspokojivému vyriešeniu takýchto ťažkostí.
   Joint Declaration by the European Union and the Republic of Iceland, the Kingdom of Norway, the Swiss Confederation and the Principaliy of Liechtenstein on the signature of the Agreement between the European Community and the Republic of Iceland, the Kingdom of Norway, the Swiss Confederation and the Principality of Liechtenstein on supplementary rules in relation to the External Borders Fund for the period 2007 to 2013
   As a consequence of the entry into force of the Treaty of Lisbon on 1 December 2009, the European Union has replaced and succeeded the European Community and from that date the European Union exercises all rights and assumes all obligations of the European Community.
   Therefore, references to ‘the European Community’ in the text of the aforementioned Agreement, signed today, are, where appropriate, to be read as ‘the European Union’.

      Done at Brussels on  2010.

         For the European Union

         For the Republic of Iceland

         For the Kingdom of Norway

         For the Swiss Confederation

         For the Principality of Liechtenstein


title: Rozhodnutie Rady (SZBP) 2017/412 zo 7. marca 2017, ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike

text:
               9.3.2017

               SK

               Úradný vestník Európskej únie

               L 63/102

         ROZHODNUTIE RADY (SZBP) 2017/412
   zo 7. marca 2017,
   ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 23. decembra 2013 prijala rozhodnutie 2013/798/SZBP (1).

               (2)

               Bezpečnostná rada Organizácie Spojených národov prijala 27. januára 2017 rezolúciu č. 2339 (2017) (ďalej len „rezolúcia BR OSN č. 2339 (2017)“).

               (3)

               Rezolúciou BR OSN č. 2339 (2017) sa ustanovujú určité zmeny výnimiek zo zbrojného embarga, ako aj z kritérií označovania týkajúcich sa osôb a subjektov, na ktoré sa vzťahujú sankcie.

               (4)

               Na vykonanie určitých opatrení je potrebná ďalšia činnosť Únie.

               (5)

               Rozhodnutie 2013/798/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2013/798/SZBP sa mení takto:

               1.

               Článok 2 sa nahrádza takto:
               „Článok 2
               Článok 1 sa nevzťahuje na:

                           a)

                           predaj, dodávky, transfer alebo vývoz zbraní a súvisiaceho materiálu a poskytovanie súvisiacej technickej pomoci alebo financovania a finančnej pomoci, ktoré sú určené výhradne na podporu viacrozmernej integrovanej stabilizačnej misie Organizácie Spojených národov v Stredoafrickej republike (Minusca), osobitnej regionálnej jednotky Africkej únie (AU-RTF), ako aj misií Únie a francúzskych síl nasadených v Stredoafrickej republike, alebo na použitie týmito subjektmi;

                           b)

                           predaj, dodávky, transfer alebo vývoz nesmrtiaceho vybavenia a poskytovanie pomoci bezpečnostným silám Stredoafrickej republiky vrátane operačnej a neoperačnej odbornej prípravy a vrátane štátnych civilných inštitúcií presadzovania práva, a to výhradne na podporu alebo použitie v rámci reformy bezpečnostného sektora v Stredoafrickej republike, v koordinácii s misiou Minusca, a ako bolo vopred oznámené výboru zriadenému podľa bodu 57 rezolúcie BR OSN č. 2127 (2013) (ďalej len „výbor“);

                           c)

                           predaj, dodávky, transfer alebo vývoz zbraní a súvisiaceho materiálu do Stredoafrickej republiky zo strany čadských alebo sudánskych ozbrojených síl výhradne na ich použitie medzinárodnými hliadkami tripartitných síl, ktoré Stredoafrická republika, Čad a Sudán zriadili 23. mája 2011 v Chartúme s cieľom posilniť bezpečnosť v spoločných pohraničných oblastiach, a to v spolupráci s misiou Minusca, ktoré vopred schválil výbor;

                           d)

                           predaj, dodávky, transfer alebo vývoz nesmrtiaceho vojenského materiálu určeného výhradne na humanitárne alebo ochranné použitie a súvisiacu technickú pomoc alebo odbornú prípravu, ktoré vopred schválil výbor;

                           e)

                           predaj, dodávky, transfer alebo vývoz ochranného oblečenia vrátane nepriestrelných viest a vojenských heliem, ktoré do Stredoafrickej republiky dočasne vyváža personál Organizácie Spojených národov, personál Únie alebo jej členských štátov, zástupcovia médií a humanitárni a rozvojoví pracovníci a sprievodný personál, a to výlučne na svoju osobnú potrebu;

                           f)

                           predaj, dodávky, transfer alebo vývoz ručných zbraní a iného súvisiaceho vybavenia určeného výhradne na použitie medzinárodnými hliadkami, ktoré v trojštátnej chránenej oblasti v povodí rieky Sanga zaisťujú bezpečnosť a ochranu pred pytliactvom, pašovaním slonoviny a zbraní a pred inými činnosťami, ktorými sa porušujú vnútroštátne právne predpisy Stredoafrickej republiky alebo jej medzinárodné záväzky, ako sa vopred oznámili výboru;

                           g)

                           predaj, dodávky, transfer alebo vývoz zbraní a iného súvisiaceho smrtiaceho vybavenia určeného bezpečnostným silám Stredoafrickej republiky vrátane štátnych civilných inštitúcií presadzovania práva, a to výhradne na podporu alebo použitie v rámci reformy sektora bezpečnosti v Stredoafrickej republike, ktoré vopred schválil výbor; alebo

                           h)

                           predaj, dodávky, transfer alebo vývoz zbraní a súvisiaceho materiálu alebo poskytovanie pomoci alebo personálu na základe predchádzajúceho schválenia výborom.“

               2.

               V článku 2a sa odsek 1 nahrádza takto:
               „1.   Členské štáty prijmú potrebné opatrenia na zabránenie vstupu na svoje územia, ako aj tranzitu cez ne, všetkým osobám označeným výborom za také, ktoré:

                           a)

                           vykonávajú alebo podporujú činnosti, ktoré narúšajú mier, stabilitu alebo bezpečnosť Stredoafrickej republiky, vrátane činov, ktoré ohrozujú či brzdia proces stabilizácie a zmierenia, alebo ktoré podnecujú násilie;

                           b)

                           porušujú zbrojné embargo stanovené v bode 54 rezolúcie BR OSN č. 2127 (2013) a v článku 1 tohto rozhodnutia alebo ktoré priamo alebo nepriamo dodávali, predávali alebo uskutočnili transfer v prospech ozbrojených skupín alebo zločineckých sietí v Stredoafrickej republike alebo prijali zbrane či akýkoľvek súvisiaci materiál alebo akékoľvek technické poradenstvo, prípravu alebo pomoc vrátane financovania a finančnej pomoci v súvislosti s násilnými činnosťami ozbrojených skupín alebo zločineckých sietí v Stredoafrickej republike;

                           c)

                           sa podieľajú na plánovaní, riadení alebo páchaní činov, ktoré porušujú medzinárodné právo v oblasti ľudských práv alebo medzinárodné humanitárne právo, alebo ktoré predstavujú zneužívanie alebo porušovanie ľudských práv v Stredoafrickej republike vrátane útokov voči civilistom, etnicky alebo nábožensky motivovaných útokov, útokov na školy a nemocnice a únosov a núteného vysídľovania;

                           d)

                           sa podieľajú na plánovaní, riadení alebo páchaní činov zahŕňajúcich sexuálne násilie a rodovo motivované násilie v Stredoafrickej republike;

                           e)

                           verbujú alebo využívajú deti v ozbrojenom konflikte v Stredoafrickej republike v rozpore s uplatniteľným medzinárodným právom;

                           f)

                           poskytujú podporu ozbrojeným skupinám alebo zločineckým sieťam prostredníctvom nezákonného využívania prírodných zdrojov vrátane diamantov, zlata, voľne žijúcich zvierat a produktov z nich alebo obchodovania s nimi v Stredoafrickej republike alebo zo Stredoafrickej republiky;

                           g)

                           bránia dodávkam humanitárnej pomoci do Stredoafrickej republiky, prístupu k nim alebo ich distribúcii v Stredoafrickej republike;

                           h)

                           sa podieľajú na plánovaní, riadení alebo finančnej podpore alebo páchaní útokov voči prítomným misiám Organizácie Spojených národov alebo silám medzinárodnej bezpečnosti vrátane misie Minusca, misií Únie a francúzskych operácií, ktoré ich podporujú;

                           i)

                           sú vedúcimi predstaviteľmi subjektu označeného výborom alebo poskytujú podporu osobe alebo subjektu označených výborom, alebo konajú v prospech, v mene alebo podľa pokynov osoby alebo subjektu označených výborom, alebo subjektu, ktorý je vo vlastníctve alebo pod kontrolou osoby alebo subjektu označených výborom,

                     ako sa uvádza v prílohe k tomuto rozhodnutiu.“

               3.

               Článok 2b sa mení takto:

                           a)

                           odsek 1 sa nahrádza takto:
                           „1.   Všetky finančné prostriedky a hospodárske zdroje vo vlastníctve alebo pod priamou alebo nepriamou kontrolou osôb alebo subjektov označených výborom a uvedených v prílohe ako také, ktoré:

                                       a)

                                       vykonávajú alebo podporujú činnosti, ktoré narúšajú mier, stabilitu alebo bezpečnosť Stredoafrickej republiky, vrátane činov, ktoré ohrozujú či brzdia proces stabilizácie a zmierenia, alebo ktoré podnecujú násilie;

                                       b)

                                       porušujú zbrojné embargo stanovené v bode 54 rezolúcie BR OSN č. 2127 (2013) a v článku 1 tohto rozhodnutia alebo ktoré priamo alebo nepriamo dodávali, predávali alebo uskutočnili transfer v prospech ozbrojených skupín alebo zločineckých sietí v Stredoafrickej republike alebo prijali zbrane či akýkoľvek súvisiaci materiál alebo akékoľvek technické poradenstvo, prípravu alebo pomoc vrátane financovania a finančnej pomoci v súvislosti s násilnými činnosťami ozbrojených skupín alebo zločineckých sietí v Stredoafrickej republike;

                                       c)

                                       sa podieľajú na plánovaní, riadení alebo páchaní činov, ktoré porušujú medzinárodné právo v oblasti ľudských práv alebo medzinárodné humanitárne právo, alebo ktoré predstavujú zneužívanie alebo porušovanie ľudských práv v Stredoafrickej republike vrátane útokov voči civilistom, etnicky alebo nábožensky motivovaných útokov, útokov na školy a nemocnice a únosov a núteného vysídľovania;

                                       d)

                                       sa podieľajú na plánovaní, riadení alebo páchaní činov zahŕňajúcich sexuálne násilie a rodovo motivované násilie v Stredoafrickej republike;

                                       e)

                                       verbujú alebo využívajú deti v ozbrojenom konflikte v Stredoafrickej republike v rozpore s uplatniteľným medzinárodným právom;

                                       f)

                                       poskytujú podporu ozbrojeným skupinám alebo zločineckým sieťam prostredníctvom nezákonného využívania prírodných zdrojov vrátane diamantov, zlata, voľne žijúcich zvierat a produktov z nich alebo obchodovania s nimi v Stredoafrickej republike alebo zo Stredoafrickej republiky;

                                       g)

                                       bránia dodávkam humanitárnej pomoci do Stredoafrickej republiky, prístupu k nim alebo ich distribúcii v Stredoafrickej republike;

                                       h)

                                       sa podieľajú na plánovaní, riadení alebo finančnej podpore alebo páchaní útokov voči prítomným misiám Organizácie Spojených národov alebo silám medzinárodnej bezpečnosti vrátane misie Minusca, misií Únie a francúzskych operácií, ktoré ich podporujú;

                                       i)

                                       sú vedúcimi predstaviteľmi subjektu označeného výborom alebo poskytujú podporu osobe alebo subjektu označených výborom, alebo konajú v prospech, v mene alebo podľa pokynov osoby alebo subjektu označených výborom, alebo subjektu, ktorý je vo vlastníctve alebo pod kontrolou osoby alebo subjektu označených výborom,

                                 sa zmrazujú.“;

                           b)

                           odsek 4 sa nahrádza takto:
                           „4.   Členský štát môže tiež povoliť výnimky z opatrení uvedených v odsekoch 1 a 2 v súvislosti s finančnými prostriedkami a hospodárskymi zdrojmi, ktoré sú:

                                       a)

                                       potrebné na mimoriadne výdavky po oznámení dotknutým členským štátom výboru a po schválení výborom;

                                       b)

                                       predmetom súdneho, správneho alebo arbitrážneho zádržného práva alebo rozsudku, pričom v tomto prípade sa po oznámení dotknutým členským štátom výboru môžu finančné prostriedky a hospodárske zdroje použiť na uspokojenie tohto práva alebo vyhovenie rozsudku za predpokladu, že toto zádržné právo alebo rozsudok existovali pred 27. januárom 2017 a nie sú v prospech osoby alebo subjektu uvedených v tomto článku.“

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 7. marca 2017

            Za Radu

            predseda

         L. GRECH

      (1)  Rozhodnutie Rady 2013/798/SZBP z 23. decembra 2013 o reštriktívnych opatreniach voči Stredoafrickej republike (Ú. v. EÚ L 352, 24.12.2013, s. 51).


title: Rozhodnutie Komisie zo 16. decembra 2015 – Vymenovanie členov skupiny zainteresovaných strán platformy REFIT

text:
               18.12.2015

               SK

               Úradný vestník Európskej únie

               C 425/8

         ROZHODNUTIE KOMISIE
   zo 16. decembra 2015
   Vymenovanie členov skupiny zainteresovaných strán platformy REFIT
   (2015/C 425/06)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Komisie C(2015) 3261 v konečnom znení z 19. mája 2015, ktorým sa zriaďuje platforma REFIT,
   keďže:

               (1)

               V rozhodnutí Komisie (1) (ďalej len „rozhodnutie“), ktorým sa zriaďuje platforma REFIT (ďalej len „platforma“), sa stanovuje jej mandát i) vyzývať k navrhovaniu spôsobov, ako znížiť administratívnu záťaž vyplývajúcu z právnych prepisov Únie a ich vykonávania v členských štátoch, a zhromažďovať takéto návrhy; ii) posúdiť prínos zhromaždených návrhov z hľadiska ich potenciálu znížiť regulačnú a administratívnu záťaž bez toho, aby bolo ohrozené dosiahnutie cieľov uvedených právnych predpisov, a ak je to vhodné, poskytnúť k daným návrhom dodatočné pripomienky; iii) postúpiť návrhy, ktoré si zaslúžia najväčšiu pozornosť, ako aj akékoľvek dodatočné pripomienky, príslušným útvarom Komisie, prípadne dotknutým členským štátom, aby mohli k uvedeným návrhom vyjadriť svoje pripomienky a iv) odpovedať na všetky prijaté návrhy a tieto návrhy zverejniť, spolu s dodatočnými pripomienkami a pripomienkami prijatými od príslušných útvarov Komisie alebo od dotknutého členského štátu.

               (2)

               V rozhodnutí sa stanovuje, že túto platformu bude tvoriť vládna skupina a skupina zainteresovaných strán a že členovia „skupiny zainteresovaných strán“ musia pozostávať z najviac 20 odborníkov, z ktorých dvaja musia zastupovať Európsky hospodársky a sociálny výbor a Výbor regiónov a ostatní musia pochádzať z podnikateľského sektora vrátane MSP, zastupovať sociálnych partnerov a organizácie občianskej spoločnosti s priamymi skúsenosťami pri uplatňovaní právnych predpisov Únie. Odborníci v skupine zainteresovaných strán sa vymenúvajú na základe ich osobnej spôsobilosti alebo aby zastupovali záujmy spoločné pre viaceré zainteresované strany.

               (3)

               V rozhodnutí sa stanovuje, že Komisia na návrh prvého podpredsedu Komisie vymenuje členov skupiny zainteresovaných strán spomedzi žiadateľov, ktorí majú priame skúsenosti s uplatňovaním právnych predpisov Únie a ktorí reagovali na výzvu na podanie prihlášok. Pri vymenúvaní sa musí v čo najväčšej miere zabezpečiť vyvážené zastúpenie rôznych odvetví, záujmov a regiónov Únie, ako aj pohlavia. Vymenovanie členov potrvá do 31. októbra 2019.

               (4)

               Všetky prihlášky doručené na základe uvedených kritérií boli dôkladne preskúmané.

               (5)

               Ak by ktorýkoľvek člen skupiny zainteresovaných strán prestal byť členom počas funkčného obdobia platformy, prvý podpredseda by mal byť splnomocnený vymenovať náhradníka na základe kritérií stanovených v rozhodnutí, ktorým sa zriaďuje platforma, aby sa tak zabránilo oneskoreniu pri nahrádzaní členov skupiny zainteresovaných strán, alebo nevyváženosti členskej základne platformy,

         SA ROZHODLA TAKTO:
   Článok 1
   1.   Členovia skupiny zainteresovaných strán platformy REFIT sa uvádzajú v abecednom poradí v prílohe k tomuto rozhodnutiu.
   2.   Ak by ktorýkoľvek člen skupiny zainteresovaných strán prestal byť členom počas funkčného obdobia platformy, prvý podpredseda môže vymenovať náhradníka z pôvodného zoznamu uchádzačov, ktorí reagovali na výzvu na vyjadrenie záujmu stať sa členom skupiny zainteresovaných strán.
   Článok 2
   Toto rozhodnutie sa uplatňuje do 31. októbra 2019.

      V Bruseli 16. decembra 2015

            Za Komisiu

            predseda

         Jean-Claude JUNCKER

      (1)  COM(2015) 3261 final.

      PRÍLOHA

         Vymenovaní členovia

      Členovia „skupiny zainteresovaných strán“ platformy REFIT uvedení v abecednom poradí so zmienkou, či boli vymenovaní na základe ich osobnej spôsobilosti alebo aby zastupovali záujmy spoločné pre viaceré zainteresované strany.

                  Meno

                  Štátna príslušnosť

                  Zastupovanie spoločného záujmu zainteresovaných strán v určitej politickej oblasti

                  Súčasný zamestnávateľ

                  pán Alanko Risto

                  FI

                  ÁNO

                  Federácia fínskeho technologického priemyslu

                  pán Baussand Pierre

                  FR

                  ÁNO

                  Sociálna platforma AISBL

                  pani Beekmans-Pols Fenna

                  NL

                  NIE

                  Europa Decentraal

                  pán Christensen Geert Laaier

                  DK

                  ÁNO

                  Dansk Erhverv – Dánska obchodná komora

                  pán Clarke Mike

                  UK

                  ÁNO

                  Kráľovská spoločnosť na ochranu vtáctva (Royal Society of Bird Protection, RSPB)

                  pani Hanula-Bobbitt Katarzyna

                  PL

                  ÁNO

                  Finance Watch

                  pán Hedström Jens

                  SE

                  ÁNO

                  BusinessEurope

                  pani Kavrakova Assya

                  BG

                  ÁNO

                  Európsky útvar pre občiansku činnosť (European Citizen Action Service, ECAS)

                  pán Krivošík Juraj

                  SK

                  NIE

                  SEVEn, „Centrum pre energetickú efektívnosť“

                  pán Lasiauskas Linas

                  LT

                  NIE

                  Združenie litovského odevného a textilného priemyslu

                  pán Loosen Peter

                  DE

                  ÁNO

                  Bund für Lebensmittelrecht und lebensmittelkunde e.V. (národná federácia)

                  pán Naslin Jean

                  FR

                  ÁNO

                  Európsky výbor bankového sektora (European Banking Industry Committee, EBIC)

                  pani Pachl Ursula

                  AT

                  ÁNO

                  Európska organizácia spotrebiteľov (BEUC)

                  pani Roenne Moeller Heidi

                  DK

                  ÁNO

                  Európska konfederácia odborových zväzov (European Trade Union Confederation, ETUC)

                  pani Ronzitti Valeria

                  IT

                  ÁNO

                  Európske stredisko podnikov s verejnou účasťou a podnikov všeobecného hospodárskeho záujmu (European Centre of Employers and Enterprises providing public services, CEEP)

                  pani Santiago Cid María Elena

                  ES

                  ÁNO

                  Európsky výbor pre normalizáciu (European Committee for Standardization, CEN) a Európsky výbor pre normalizáciu v elektrotechnike (European Committee for Electrotechnical Standardization, Cenelec)

                  pani Stoczkiewicz Magdalena

                  PL

                  ÁNO

                  Priatelia Zeme Európa (Friends of the Earth Europe)

                  pán van Straalen Michaël Angelo

                  NL

                  ÁNO

                  Koninklijke Vereniging MKB

         Rezervný zoznam

      Ak by ktorýkoľvek člen skupiny zainteresovaných strán prestal byť členom počas funkčného obdobia platformy, prvý podpredseda môže vymenovať náhradníka z pôvodného zoznamu uchádzačov, ktorí reagovali na výzvu na vyjadrenie záujmu stať sa členom skupiny zainteresovaných strán.


title: Rozhodnutie Rady (EÚ) 2016/1670 z 12. septembra 2016, ktorým sa vymenúva jeden člen a dvaja náhradníci Výboru regiónov navrhnutí Talianskou republikou

text:
               16.9.2016

               SK

               Úradný vestník Európskej únie

               L 249/37

         ROZHODNUTIE RADY (EÚ) 2016/1670
   z 12. septembra 2016,
   ktorým sa vymenúva jeden člen a dvaja náhradníci Výboru regiónov navrhnutí Talianskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh talianskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2015/2361 (4) nahradil pán Andrea BALLARÈ 16. decembra 2015 pána Antonia DECARA ako náhradník.

               (2)

               V dôsledku skončenia mandátu, na základe ktorého bol navrhnutý pán Piero FASSINO (Sindaco del Comune di Torino), sa uvoľnilo jedno miesto člena Výboru regiónov.

               (3)

               V dôsledku skončenia mandátu, na základe ktorého bol navrhnutý pán Andrea BALLARÈ (Sindaco di Novara), sa uvoľnilo jedno miesto náhradníka Výboru regiónov.

               (4)

               V dôsledku skončenia funkčného obdobia pani Francescy BALZANIOVEJ sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa do Výboru regiónov vymenúvajú:

               a)

               za člena:

                           —

                           pán Piero FASSINO [Consigliere del Comune di Torino (TO)] (zmena mandátu)

                     a

               b)

               za náhradníkov:

                           —

                           pán Andrea BALLARÈ [Consigliere del Comune di Novara (NO)] (zmena mandátu),

                           —

                           pán Guido MILANA [Consigliere del Comune di Olevano Romano (RM)].

         Článok 2
   Toto rozhodnutie nadobúda účinnosť dňom jeho prijatia.

      V Bruseli 12. septembra 2016

            Za Radu

            predseda

         M. LAJČÁK

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

      (4)  Rozhodnutie Rady (EÚ) 2015/2361 zo 16. decembra 2015, ktorým sa vymenúvajú taliansky člen a taliansky náhradník Výboru regiónov (Ú. v. EÚ L 331, 17.12.2015, s. 29).


title: 2005/419/Euratom:Rozhodnutie Komisie z 27. novembra 2002 o uzatvorení Dohody o spolupráci medzi Európskym spoločenstvom pre atómovú energiu a Kazašskou republikou v oblasti riadenej jadrovej syntézy [oznámené pod číslom K(2002) 4572]

text:
               7.6.2005

               SK

               Úradný vestník Európskej únie

               L 143/27

      ROZHODNUTIE KOMISIE

   z 27. novembra 2002
   o uzatvorení Dohody o spolupráci medzi Európskym spoločenstvom pre atómovú energiu a Kazašskou republikou v oblasti riadenej jadrovej syntézy
   [oznámené pod číslom K(2002) 4572]
   (2005/419/Euratom)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva pre atómovú energiu, najmä na druhý odsek jej článku 101,
   so zreteľom na schválenie Radou (1),
   keďže sa musí uzatvoriť Dohoda o spolupráci medzi Európskym spoločenstvom pre atómovú energiu a Kazašskou republikou v oblasti riadenej jadrovej syntézy,
   ROZHODLA TAKTO:
   Článok 1
   Týmto sa v mene Európskeho spoločenstva pre atómovú energiu uzatvára Dohoda medzi Európskym spoločenstvom pre atómovú energiu a vládou Kazašskej republiky v oblasti riadenej jadrovej syntézy.
   Znenie dohody je pripojené k tomuto rozhodnutiu.
   Článok 2
   Člen Komisie zodpovedný za výskum alebo ním navrhnutý zástupca je oprávnený podpísať dohodu v mene Európskeho spoločenstva pre atómovú energiu tak, aby zaväzovala Európske spoločenstvo pre atómovú energiu.

      V Bruseli 27. novembra 2002

            Za Komisiu

         Philippe BUSQUIN

            člen Komisie

      (1)  12188/01 (press 333), 27.9.2001.

         DOHODA

      o spolupráci medzi vládou Kazašskej republiky a Európskym spoločenstvom pre atómovú energiu v oblasti riadenej jadrovej syntézy
      VLÁDA KAZAŠSKEJ REPUBLIKY na jednej strane a EURÓPSKE SPOLOČENSTVO PRE ATÓMOVU ENERGIU, ďalej len „Spoločenstvo“, na druhej strane, obaja ďalej len „zmluvná strana“ alebo „zmluvné strany“, podľa kontextu,
      PRIPOMÍNAJÚC, že Európske spoločenstvá a ich členské štáty a Kazachstan podpísali 23. januára 1995 dohodu o partnerstve a spolupráci;
      SO ŽELANÍM, aby sa uľahčilo získanie energie zo syntézy ako z potenciálneho, z hľadiska životného prostredia akceptovateľného, ekonomicky konkurencieschopného a prakticky nevyčerpateľného zdroja energie;
      BERÚC NA VEDOMIE, že program syntézy Spoločenstva je širším komplexným programom založeným na magnetickom poli prsteňovitého tvaru na ohraničenie plazmy;
      BERÚC NA VEDOMIE, že program syntézy Kazachstanu je cieleným programom zameraným na špecifický význam výskumu a technológie syntézy v Kazachstane;
      UZNÁVAJÚC vzájomnú užitočnosť vytvorenia užších vzťahov medzi vedeckými spoločenstvami zmluvných strán, ktoré pracujú v oblasti riadenej jadrovej syntézy;
      ROZHODNUTÍ posilniť spoluprácu medzi zmluvnými stranami v oblasti riadenej jadrovej syntézy prostredníctvom pravidelných konzultácií,
      SA DOHODLI TAKTO:
      Článok 1
      Cieľom tejto dohody je udržiavať a prehĺbiť spoluprácu medzi zmluvnými stranami v oblastiach zahrnutých do ich vlastných programov syntézy za základe vzájomnej užitočnosti s cieľom rozvíjať vedecké poznatky a technologické možnosti energetického systému syntézy.
      Článok 2
      Spolupráca na základe tejto dohody sa môže uskutočniť v týchto oblastiach:

                  a)

                  experimentálny a teoretický výskum ohraničenia, prenosu, ohrevu plazmy a budiaci prúd (vrátane vývoja súvisiacich RF systémov) a diagnostika v magnetických prístrojoch;

                  b)

                  technológia syntézy;

                  c)

                  aplikovaná plazmová fyzika;

                  d)

                  stratégie a plány programu; a

                  e)

                  iné dohodnuté oblasti.

            Článok 3
      Do spolupráce v oblastiach uvedených v článku 2 môžu patriť tieto činnosti:

                  a)

                  výmena a poskytovanie informácií;

                  b)

                  výmena a poskytovanie personálu;

                  c)

                  stretnutia rôznych foriem;

                  d)

                  výmena a poskytovanie vzoriek, nástrojov a prístrojov na experimentálne a hodnotiace účely;

                  e)

                  vyvážená účasť na spoločných výskumoch a činnostiach;

                  f)

                  zapojenie sa do príspevku každej zmluvnej strany v rámci programov syntézy alebo projektov, na ktorých spolupracujú tretie strany, s prihliadnutím na prípadný potrebný súhlas príslušných tretích strán; a

                  g)

                  iné dohodnuté oblasti.

            Článok 4
      1.   Do potrebnej miery sa dohodnú konkrétne činnosti spolupráce medzi:

                  Spoločenstvom alebo inou organizáciou, ktorá s ním spolupracuje v rámci programu syntézy Spoločenstva, navrhnutým Spoločenstvom na tento účel, a

                  vládou Kazašskej republiky, výkonným orgánom, ktorým je na tieto účely Ministerstvo energetiky a minerálnych zdrojov Kazašskej republiky, alebo akoukoľvek inou organizáciou navrhnutou Kazašskou republikou na tento účel.

            2.   Zmluvné strany sa vzájomne dohodnú na konkrétnych podmienkach nevyhnutných na implementáciu úprav a opatrení uvedených v článku 3, do ktorých patria:

                  a)

                  konkrétne podrobnosti, postupy a opatrenia týkajúce sa financovania jednotlivých činností spolupráce;

                  b)

                  pridelenie zodpovednosti jednej organizácii alebo operačnému pracovníkovi za operačné riadenie príslušnej činnosti;

                  c)

                  podrobné podmienky šírenia informácií a ošetrenie duševného vlastníctva.

            3.   Obe zmluvné strany koordinujú svoje činnosti vykonávané na základe tejto dohody s inými medzinárodnými činnosťami súvisiacimi s výskumom a vývojom v oblasti riadenej jadrovej syntézy, v ktorých je druhá zmluvná strana účastníkom s cieľom, aby sa čo najviac znížila duplicita.
      Článok 5
      1.   Zmluvné strany zriadia koordinačný výbor, ktorý bude koordinovať a dohliadať na výkon tejto dohody. Každá zo zmluvných strán vymenuje rovnaký počet členov do koordinačného výboru a nominuje jedného zo svojich vymenovaných členov za vedúceho delegácie. Koordinačný výbor sa stretáva raz za rok, striedavo v Spoločenstve a v Kazachstane alebo na inom dohodnutom mieste a v inom dohodnutom čase. Vedúci delegácie prijímajúcej zmluvnej strany predsedá stretnutiu.
      2.   Do funkcií koordinačného výboru patrí:

                  a)

                  hodnotenie stavu spolupráce na základe tejto dohody;

                  b)

                  stanovenie špecifických úloh, ktoré sa majú vykonať v oblastiach uvedených v článku 2 tejto dohody bez toho, aby boli dotknuté nezávislé rozhodnutia zmluvných strán v súvislosti s ich vlastnými programami.

            3.   Všetky rozhodnutia koordinačného výboru sa prijímajú jednomyseľne.
      4.   Na obdobia medzi stretnutiami koordinačného výboru nominuje každá zmluvná strana výkonného tajomníka, aby konal v jej mene vo všetkých záležitostiach týkajúcich sa spolupráce na základe tejto dohody. Výkonní tajomníci sú zodpovední za každodenné riadenie tejto spolupráce.
      Článok 6
      Všetky náklady spojené so spoluprácou hradí tá zmluvná strana, ktorá ich spôsobí, pokiaľ nie je osobitne, s písomným súhlasom implementačných agentúr, dohodnuté inak.
      Článok 7
      Spracovávanie a šírenie informácií a práv duševného vlastníctva vrátane priemyselného vlastníctva, patentov a autorských práv spojených s činnosťami spolupráce na základe tejto dohody sú v súlade s prílohami, ktoré tvoria neoddeliteľnú súčasť tejto dohody.
      Článok 8
      Nič v tejto dohode sa nevykladá tak, aby to ohrozilo existujúce alebo budúce úpravy a opatrenia spolupráce medzi zmluvnými stranami.
      Článok 9
      1.   Plnenie záväzkov dohody zmluvnými stranami je podmienené dostupnosťou príslušných finančných prostriedkov.
      2.   Spolupráca na základe tejto dohody je v súlade s platnými zákonmi a inými právnymi predpismi.
      3.   Obe zmluvné strany vynaložia všetko úsilie na to, aby v rámci platných zákonov a iných právnych predpisov uľahčili výkon formalít spojených s pohybom osôb, prevodom materiálu, výstroje a meny potrebnej na uskutočnenie spolupráce.
      4.   Kompenzácia škôd vzniknutých počas implementácie tejto dohody je v súlade s platnými zákonmi a inými právnymi predpismi.
      Článok 10
      S prihliadnutím na platné zákony a iné právne predpisy urobia zmluvné strany všetko pre to, aby počas konzultácií medzi sebou vyjasnili všetky otázky spojené s touto dohodou.
      Článok 11
      1.   Táto dohoda vstupuje do platnosti dátumom (1), ktorý zmluvné strany dohodnú výmenou diplomatických nót, a ostáva v platnosti na úvodné obdobie 10 rokov.
      2.   Po tomto čase sa táto dohoda automaticky predĺži na obdobie piatich rokov, pokiaľ jedna zo zmluvných strán nepožiada najneskôr do 6 mesiacov pred uplynutím jej platnosti o jej vypovedanie alebo opätovné prerokovanie.
      3.   S prihliadnutím na činnosti spolupráce, ktoré začnú pred podaním žiadosti o vypovedanie alebo prerokovanie, a s cieľom implementovať úpravy a opatrenia uvedené v článku 4, ostáva v prípade vypovedania alebo opätovného prerokovania dohody táto zmluva v platnosti vo svojej pôvodnej forme.
      4.   Vypovedanie tejto dohody nemá vplyv na práva a povinnosti v zmysle článku 7.
      Článok 12
      Pokiaľ ide o Spoločenstvo, táto dohoda sa uplatňuje na územia, na ktoré sa uplatňuje Zmluva o založení Spoločenstva pre atómovú energiu, a na územia štátov, ktoré sa zúčastňujú na programe syntézy Spoločenstva ako plne spolupracujúce tretie krajiny.
      Článok 13
      Táto dohoda je vyhotovená v dánskom, holandskom, anglickom, fínskom, francúzskom, nemeckom, gréckom, talianskom, portugalskom, španielskom, švédskom, kazašskom a ruskom jazyku, pričom všetky znenia sú rovnako autentické.

         V Bruseli 29. novembra 2002

               Za Európske spoločenstvo pre atómovú energiu

            Philippe BUSQUIN

               Za vládu Kazašskej republiky

            Akhmetzhan S. YESSIMOV

         (1)  13. apríl 2004.

         PRÍLOHA I
         Hlavné zásady prideľovania práv duševného vlastníctva (1) vyplývajúce zo spoločného výskumu v zmysle dohody o spolupráci v oblasti riadenej jadrovej syntézy
         I.   VLASTNÍCTVO, PRIDEĽOVANIE A VÝKON PRÁV

                     1.

                     Všetok výskum uskutočnený v zmysle tejto dohody je „spoločný výskum“. Účastníci spoločne vyvíjajú jednotné plány riadenia technológie (PRT) (2) so zreteľom na vlastníctvo a využitie, vrátane uverejnenia, so zreteľom na informácie a duševné vlastníctvo (DV) vytvorené v priebehu spoločného výskumu. Zmluvné strany schvália tieto plány pred uzatvorením akýchkoľvek konkrétnych zmlúv o spolupráci v oblasti výskumu a vývoja. Plány riadenia technológie sa vytvoria s prihliadnutím na ciele spoločného výskumu, pomerné príspevky účastníkov, výhody a nevýhody licencovania podľa územia alebo oblasti použitia, požiadaviek v zmysle platných zákonov a iných faktorov, ktoré účastníci považujú za náležité. V spoločných plánoch riadenia technológie sa tiež ustanovia práva a povinnosti hosťovských výskumníkov spojené s výskumom, pokiaľ ide o duševné vlastníctvo (DV).

                     2.

                     Informácie alebo duševné vlastníctvo vytvorené počas spoločného výskumu, a ktoré nie sú spomenuté v pláne riadenia technológie, sa prideľujú so súhlasom zmluvných strán podľa zásad ustanovených v pláne riadenia technológie. V prípade nesúhlasu vlastnia takéto informácie alebo duševné vlastníctvo všetci účastníci spolupracujúci na spoločnom výskume, z ktorého také informácie alebo duševné vlastníctvo pochádza, spoločne. Každý účastník, na ktorého sa vzťahuje toto ustanovenie, má právo použiť také informácie alebo DV na jeho vlastné komerčné ciele bez územných obmedzení.

                     3.

                     Každá zmluvná strana zabezpečí, že tá druhá zmluvná strana a jej účastníci majú práva na DV, ktoré im boli pridelené v súlade s týmito zásadami.

                     4.

                     Každá zmluvná strana udržiava v oblastiach, na ktoré sa vzťahuje táto dohoda, podmienky konkurencieschopnosti a súčasne urobí všetko pre to, aby sa práva nadobudnuté podľa tejto dohody uplatňovali spôsobom zvlášť podporovaným:

                                 i)

                                 šírenie a použitie informácií, ktoré sa v zmysle tejto dohody vytvorili, zverejnili alebo iným spôsobom poskytli;

                                 ii)

                                 prijatie a implementácia medzinárodných noriem.

               II.   DIELA S AUTORSKÝMI PRÁVAMI
         S autorskými právami zmluvných strán alebo ich účastníkov sa zaobchádza v súlade s Bernským dohovorom (1971, Parížsky akt).
         III.   VEDECKÉ LITERÁRNE DIELA
         Bez toho, aby bola dotknutá časť IV, a ak nie je v PRT dohodnuté inak, zmluvné strany alebo účastníci spoločného výskumu uverejňujú výsledky výskumu spoločne. S prihliadnutím na predchádzajúce všeobecné pravidlo sa uplatňujú tieto postupy:

                     1.

                     V prípade, keď jedna zmluvná strana uverejní vedecké a technické časopisy, články, správy, knihy, vrátane videa a softvéru týkajúceho sa spoločného výskumu podľa tejto dohody, druhá zmluvná strana je oprávnená k licencii kdekoľvek na svete, bezvýhradne, neodvolateľne a bez poplatku za poskytnutie práv tieto diela preložiť, reprodukovať, upraviť a verejne distribuovať.

                     2.

                     Zmluvné strany zabezpečia, že literárne diela vedeckej povahy spojené so spoločným výskumom podľa tejto dohody a uverejnené nezávislými vydavateľmi sa čo najviac rozšíria.

                     3.

                     Na všetkých výtlačkoch diel chránených autorskými právami, ktoré sa majú verejne distribuovať a pripraviť podľa tohto ustanovenia, sú vytlačené mená autora(-ov) diela, iba ak by autor alebo autori výslovne odmietol alebo odmietli byť menovaní. Na výtlačkoch je tiež vytlačené jasne viditeľné oznámenie o spoločnej podpore zmluvných strán.

               IV.   NEZVEREJŇOVANÉ INFORMÁCIE
         A.   Písomne nezverejňované informácie

                     1.

                     Každá zmluvná strana, prípadne účastníci, označia čo najskôr, podľa možnosti už v pláne riadenia technológie, tie informácie, ktoré si neželajú podľa tejto zmluvy zverejniť a vezmú pritom inter alia do úvahy tieto kritériá:

                                 —

                                 utajenie informácie v tom zmysle, že informácia nie je v celku alebo ako presné zoskupenie alebo zhromaždenie jej súčastí všeobecne známa alebo ľahko dostupná zákonnými prostriedkami medzi odborníkmi v danej oblasti,

                                 —

                                 skutočná alebo potenciálna komerčná hodnota informácie na základe jej utajenia,

                                 —

                                 predchádzajúca ochrana informácie v tom zmysle, že osoba legitímne spôsobilá na jej kontrolu podnikla kroky primerané okolnostiam na zachovanie jej utajenia.

                           Zmluvné strany a účastníci môžu v určitých prípadoch súhlasiť s tým, že ak nie je určené inak, časti alebo celá poskytnutá informácia vymenená alebo vzniknutá počas spoločného výskumu podľa tejto zmluvy sa nezverejňuje.

                     2.

                     Každá zmluvná strana zabezpečí, že nezverejňované informácia podľa tejto zmluvy a jej následne privilegovaná povaha ako taká je druhou zmluvnou stranou ľahko rozpoznateľná, napríklad pomocou vhodného označenia alebo nápisu „obmedzené“. Toto platí tiež na akúkoľvek reprodukciu danej informácie v celku alebo jej časti.
                     Zmluvná strana, ktorá prijme nezverejňovanú informáciu podľa tejto dohody rešpektuje jej privilegovanú povahu. Tieto obmedzenia automaticky neplatia po tom, čo ju jej vlastník zverejnil bez obmedzení vzhľadom na odborníkov v danej oblasti.

                     3.

                     Zmluvná strana môže zverené nezverejňované informácie rozširovať medzi osoby zmluvnej strany alebo osoby, ktoré zamestnáva, a iné príslušné oddelenia alebo agentúry prijímajúcej zmluvnej strany, ktoré sú autorizované na špeciálne účely prebiehajúceho spoločného výskumu, za predpokladu, že všetky informácie rozširované týmto spôsobom sú predmetom dohody o utajovaní a ako také sú ľahko rozpoznateľné vyššie uvedeným spôsobom.

                     4.

                     S predchádzajúcim písomným súhlasom zmluvnej strany, ktorá nezverejňované informácie podľa tejto dohody poskytuje, môže prijímajúca zmluvná strana tieto nezverejňované informácie rozšíriť na širší okruh adresátov, ako je uvedené v odseku 3. Zmluvné strany spolupracujú na vývoji postupov žiadania a získavania predchádzajúceho písomného súhlasu na uvedené širšie rozšírenie informácií a každá zmluvná strana bude garantovať taký súhlas do miery povolenej jej domácimi stratégiami, nariadeniami a zákonmi.

               B.   Nepísané nezverejňované informácie
         Zmluvné strany alebo ich účastníci zaobchádzajú s nepísanými nezverejňovanými informáciami alebo inými tajnými či privilegovanými informáciami poskytnutými na seminároch a iných stretnutiach organizovaných podľa tejto dohody alebo s informáciami, ktoré vzniknú počas krátkodobého pracovného pomeru personálu, využitia zariadení alebo spoločných projektov v súlade s pravidlom definovaným pre písomné informácie v dohode za predpokladu, že prijímateľ daných nezverejňovaných alebo iných tajných či privilegovaných informácií bol v čase ich prijatia oboznámený so skutočnosťou, že príslušné informácie sú tajné.
         C.   Kontrola
         Každý zmluvná strana urobí všetko pre to, aby zabezpečila, že nezverejňované informácie, ktoré sa prijmú podľa tejto dohody, sú kontrolované tak, ako je ustanovené v dohode. V prípade, že jedna zo zmluvných strán zistí, alebo sa dá logicky očakávať, že nebude schopná dodržať ustanovenia o nešírení informácií v odsekoch A a B, okamžite o tom informuje druhú zmluvnú stranu. Zmluvné strany potom prediskutujú a určia ďalší vhodný postup.

            (1)  Definície pojmov uvádzaných v týchto zásadách sú uvedené v prílohe II.

            (2)  Určujúce charakteristiky týchto plánov sú uvedené v prílohe III.

         PRÍLOHA II
         DEFINÍCIE
         1.   DUŠEVNÉ VLASTNÍCTVO: má význam uvedený v článku 2 Dohovoru Svetovej organizácie duševného vlastníctva podpísaného v Štokholme 14. júla 1967.
         2.   ÚČASTNÍK: každá fyzická alebo právnická osoba, vrátane zmluvných strán, ktorá sa zúčastňuje na projekte podľa tejto dohody.
         3.   SPOLOČNÝ VÝSKUM: výskum, ktorý sa implementuje a/alebo financuje spoločnými príspevkami zmluvných strán a podľa potreby v spolupráci s účastníkmi oboch zmluvných strán.
         4.   INFORMÁCIE: vedecké alebo technické údaje, výsledky alebo metódy výskumu a vývoja, ktoré pochádzajú zo SPOLOČNÉHO VÝSKUMU, alebo iné informácie, ktoré zmluvné strany a/alebo účastníci zapojení do SPOLOČNÉHO VÝSKUMU považujú za nevyhnutné poskytnúť alebo vymeniť podľa tejto zmluvy alebo výskumu v jej zmysle.

         PRÍLOHA III
         PRÍZNAČNÉ VLASTNOSTI PLÁNU RIADENIA TECHNOLÓGIE (PRT)
         PRT je špecifickou dohodou, ktorú uzatvoria účastníci medzi sebou, o implementácii spoločného výskumu a príslušných právach a povinnostiach jednotlivých účastníkov. Vzhľadom na DV, PRT sa zvyčajne inter alia týka: vlastníctva, ochrany, použitia práv na účely výskumu a vývoja, využívania a šírenia, vrátane úprav a postupov na spoločné zverejnenie, práv a povinností hosťovských výskumníkov a postupy pri urovnávaní sporov. PRT môže tiež upravovať predchádzajúce a podkladové informácie, licencovanie a dosiahnuté výsledky.


title: Rozhodnutie Rady z 19. apríla 1994 o jednotnej akcii prijatej Radou na základe článku J ods. 3 Zmluvy o Európskej únii na podporu mierového procesu na Strednom východe

text:
Dôležité právne oznámenie

|

31994D0276

Úradný vestník L 119 , 07/05/1994 S. 0001 - 0002 Fínske špeciálne vydanie: Kapitola 11 Zväzok 30 S. 0300  Švédske špeciálne vydanie: Kapitola 11 Zväzok 30 S. 0300

		Rozhodnutie Radyz 19. apríla 1994o jednotnej akcii prijatej Radou na základe článku J ods. 3 Zmluvy o Európskej únii na podporu mierového procesu na Strednom východe(94/276/SZBP)RADA EURÓPSKEJ ÚNIE,so zreteľom na Zmluvu o Európskej únii a najmä na jej články J ods. 3 a J ods. 11,so zreteľom na všeobecné usmernenia vydané Európskou radou 29. októbra 1993,so zreteľom na rámec pre jednotnú akciu schválený Európskou radou 10. a 11. decembra 1993,berúc do úvahy článok C Zmluvy o Európskej únii,ROZHODLA TAKTO:Článok 1a) Európska únia s cieľom pracovať v prospech uzavretia úplného mieru na Strednom východe na základe príslušných rezolúcií Bezpečnostnej rady OSN:- sa bude podieľať na medzinárodných dohodách uzatvorených stranami na zabezpečenie mieru v súvislosti s procesom zahájeným v Madride,- bude využívať svoj vplyv na povzbudzovanie všetkých strán, aby bezvýhradne podporovali mierový proces na základe pozvaní na Madridskú konferenciu a pracovali v prospech posilnenia demokracie a dodržiavania ľudských práv,- prispeje k definovaniu budúcej podoby vzťahov medzi stranami v regióne v rámci Pracovnej skupiny pre kontrolu zbrojenia a bezpečnosť v regióne.b) Európska únia bude:- rozvíjať svoju úlohu v ad hoc styčnom výbore zodpovednom za koordináciu medzinárodnej pomoci pre okupované územia,- udržiavať svoju vedúcu úlohu v pracovnej skupine pre regionálny hospodársky rozvoj (PSRHR) a rozvíjať svoju účasť v ostatných multilaterálnych skupinách,- zvažovať ďalšie spôsoby, ktorými by mohla prispieť k rozvoju regiónu.c) Európska únia bude:- dodržiavať opatrenia na budovanie dôvery, ktoré predložila stranám,- dodržiavať demarše určené arabským štátom s cieľom zabezpečiť ukončenie bojkotu Izraela,- prísne sledovať budúce izraelské osídľovania na okupovaných územiach a dodržiavať demarše určené Izraelu v tejto záležitosti.Článok 2V súlade s príslušnými postupmi spoločenstva preskúma Rada návrhy, ktoré Komisia predloží:- pre rýchle zavedenie programov pomoci pre rozvoj okupovaných území a palestínskeho operatívneho rozpočtu, v úzkej spolupráci vo forme konzultácií s Palestíncami a rovnako úzkej koordinácii s ostatnými darcami,- na poskytnutie pomoci v rámci existujúcich usmernení iným stranám bilaterálnych rokovaní, keďže podstatne napredujú k mieru.Článok 3S cieľom aktívne a naliehavo prispievať k vytvoreniu palestínskych policajných síl:a) poskytne Európska únia pomoc;b) predsedníctvo v úzkej spolupráci s Komisiou uľahčí koordináciu prostredníctvom výmeny informácií medzi členskými štátmi o ich bilaterálnej pomoci;c) použijú sa dostupné prostriedky v maximálnej výške ECU 10 miliónov z rozpočtu spoločenstva ako naliehavá záležitosť vo forme poskytnutia pomoci na vytvorenie palestínskych policajných síl.Článok 4Európska únia sa bude na žiadosť strán podieľať na ochrane palestínskeho ľudu prostredníctvom dočasnej medzinárodnej prítomnosti na okupovaných územiach, ako bolo požadovaná rezolúciou Bezpečnostnej rady 904 (1994).Operatívne opatrenia a financovanie vyplývajúce z tohto článku budú predmetom samostatného a osobitného rozhodnutia Rady.Článok 5Na žiadosť strán zavedie Európska únia koordinovaný program pomoci pri príprave a sledovaní volieb na okupovaných územiach načrtnutý vo vyhlásení zásad z 13. septembra 1993. Presné operatívne opatrenia a financovanie budú predmetom samostatného rozhodnutia Rady po dosiahnutí dohody medzi Izraelom a Organizáciou za oslobodenie Palestíny o volebnom systéme. Európsky parlament bude pozvaný, aby sa na tomto systéme podieľal.Článok 6Európska únia potvrdzuje svoju ochotu prijať ďalšie operatívne rozhodnutia v oblasti tejto jednotnej akcie, v súlade s vývojom mierového procesu.Článok 7Toto rozhodnutie nadobúda účinnosť dnešným dátumom.Článok 8Toto rozhodnutie sa uverejní v úradnom vestníku.V Luxemburgu 19. apríla 1994Za RadupredsedaTh. Pangalos--------------------------------------------------


Dôležité právne oznámenie

|

52007BP0109(01)

1. Rozhodnutie Európskeho parlamentu z 24. apríla 2007 o absolutóriu za plnenie všeobecného rozpočtu Európskej únie za rozpočtový rok 2005, oddiel VI - Európsky hospodársky a sociálny výbor (C6-0469/2006 - 2006/2075(DEC))

Úradný vestník 074 E , 20/03/2008 S. 0166 - 0167

		1.Rozhodnutie Európskeho parlamentu z 24. apríla 2007 o absolutóriu za plnenie všeobecného rozpočtu Európskej únie za rozpočtový rok 2005, oddiel VI - Európsky hospodársky a sociálny výbor (C6-0469/2006 — 2006/2075(DEC))Európsky parlament,- so zreteľom na všeobecný rozpočet Európskej únie na rozpočtový rok 2005 [1],- so zreteľom na konečnú účtovnú závierku Európskych spoločenstiev za rozpočtový rok 2005 - Zväzok I (C6-0469/2006) [2],- so zreteľom na výročnú správu Dvora audítorov o plnení rozpočtu za rozpočtový rok 2005 a jeho osobitné správy spolu s odpoveďami kontrolovaných inštitúcií [3],- so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES [4],- so zreteľom na článok 272 ods. 10, články 274, 275 a 276 Zmluvy o ES,- so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [5] a najmä na jeho články 50, 86, 145, 146 a 147,- so zreteľom na článok 71 a prílohu V rokovacieho poriadku,- so zreteľom na správu Výboru pre kontrolu rozpočtu (A6-0110/2007),1. udeľuje generálnemu tajomníkovi Európskeho hospodárskeho a sociálneho výboru absolutórium na plnenie rozpočtu Európskeho hospodárskeho a sociálneho výboru za rozpočtový rok 2005;2. uvádza svoje poznámky v priloženom uznesení;3. poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Dvoru audítorov, Súdnemu dvoru, Európskemu hospodárskemu a sociálnemu výboru, Výboru regiónov, Európskemu ombudsmanovi a európskemu dozornému úradníkovi pre ochranu údajov a aby zabezpečil jeho uverejnenie v Úradnom vestníku Európskej únie (séria L).[1] Ú. v. EÚ L 60, 8.3.2005.[2] Ú. v. EÚ C 264, 31.10.2006, s. 1.[3] Ú. v. EÚ C 263, 31.10.2006, s. 1.[4] Ú. v. EÚ C 263, 31.10.2006, s. 10.[5] Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).--------------------------------------------------


title: 2012/239/EÚ: Rozhodnutie Rady z  2. mája 2012 , ktorým sa vymenúvajú traja španielski členovia a dvaja španielski náhradníci Výboru regiónov

text:
               4.5.2012

               SK

               Úradný vestník Európskej únie

               L 119/49

         ROZHODNUTIE RADY
   z 2. mája 2012,
   ktorým sa vymenúvajú traja španielski členovia a dvaja španielski náhradníci Výboru regiónov
   (2012/239/EÚ)
   RADA EURÓPSKEJ ÚNIE
   so zreteľom na Zmluvu o Európskej únii, a najmä na jej článok 305,
   so zreteľom na návrh španielskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Pedra CASTRA VÁZQUEZA, pána Jordiho HEREU I BOHERA a pána Alberta RUIZ-GALLARDÓNA JIMÉNEZA sa uvoľnili tri miesta členov Výboru regiónov. V dôsledku skončenia funkčného obdobia pani Pazi FERNÁNDEZ FELGUEROSOVEJ a pána Andrésa OCAÑA RABADÁNA sa uvoľnili dve miesta náhradníkov Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za členov:

                           —

                           pán Juan Ignacio ZOIDO ÁLVAREZ, Alcalde de Sevilla

                           —

                           pán Abel CABALLERO ÁLVAREZ, Alcalde de Vigo

                           —

                           pani Nuria MARÍN MARTÍNEZ, Alcaldesa de Hospitalet de Llobregat

                     a

               b)

               za náhradníkov:

                           —

                           pán Ramón ROPERO MANCERA, Alcalde de Villafranca de los Barros

                           —

                           pán Jordi SAN JOSÉ I BUENAVENTURA, Alcalde de Sant Feliú de Llobregat (Barcelona).

         Článok 2
   Toto rozhodnutie nadobúda účinnosť dňom jeho prijatia.

      V Bruseli 2. mája 2012

            Za Radu

            predsedníčka

         M. VESTAGER

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2012, s. 11.


Dôležité právne oznámenie

|

2013/360/EÚ: Rozhodnutie Európskej centrálnej banky z  21. júna 2013 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania (ECB/2013/18)

Úradný vestník L 187 , 06/07/2013 S. 0017 - 0022

		Rozhodnutie Európskej centrálnej bankyz 21. júna 2013o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania(ECB/2013/18)(2013/360/EÚ)RADA GUVERNÉROV EURÓPSKEJ CENTRÁLNEJ BANKY,so zreteľom na Štatút Európskeho systému centrálnych bánk a Európskej centrálnej banky (ďalej len "štatút ESCB"), a najmä na jeho článok 28.5,keďže:(1) Vzhľadom na to, že 1. júla 2013 pristúpi k Európskej únii Chorvátsko a jeho národná centrálna banka (NCB), Hrvatska narodna banka, vstúpi do Európskeho systému centrálnych bánk (ESCB), rozhodnutím ECB/2013/17 z 21. júna 2013 o percentuálnych podieloch národných centrálnych bánk v kľúči na upisovanie základného imania Európskej centrálnej banky [1] sa upravujú vážené podiely v kľúči na upisovanie základného imania Európskej centrálnej banky (ECB) pridelené národným centrálnym bankám (ďalej len "vážené podiely v kľúči základného imania" a "kľúč základného imania"). Táto úprava si vyžaduje, aby Rada guvernérov určila podmienky prevodov podielov na základnom imaní medzi národnými centrálnymi bankami, ktoré sú členmi ESCB k 30. júnu 2013 tak, aby sa zabezpečilo, že rozdelenie týchto podielov zodpovedá vykonanej úprave. Z tohto dôvodu je potrebné prijať nové rozhodnutie, ktoré zruší rozhodnutie ECB/2008/25 z 12. decembra 2008 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania [2] s účinnosťou od 1. júla 2013.(2) Hrvatska narodna banka vstúpi do ESCB až 1. júla 2013, čo znamená, že sa na ňu prevod základného imania podľa článku 28.5 štatútu ESCB pri tejto príležitosti nevzťahuje.(3) V rozhodnutí ECB/2013/19 z 21. júna 2013 o splatení základného imania Európskej centrálnej banky národnými centrálnymi bankami členských štátov, ktorých menou je euro [3], sa určuje akým spôsobom a v akej výške majú národné centrálne banky členských štátov, ktorých menou je euro (ďalej len "národné centrálne banky eurozóny") povinnosť splatiť základné imanie ECB vzhľadom na rozšírený kľúč základného imania. V rozhodnutí ECB/2013/20 z 21. júna 2013 o splatení základného imania Európskej centrálnej banky národnými centrálnymi bankami mimo eurozóny [4] sa určuje percentuálny podiel, ktorý majú národné centrálne banky členských štátov, ktorých menou nie je euro (ďalej len "národné centrálne banky mimo eurozóny"), povinnosť splatiť s účinnosťou od 1. júla 2013 vzhľadom na rozšírený kľúč základného imania.(4) Národné centrálne banky eurozóny už splatili svoje podiely na upísanom základnom imaní ECB v súlade s rozhodnutím ECB/2010/27 z 13. decembra 2010 o splatení zvýšeného základného imania Európskej centrálnej banky národnými centrálnymi bankami členských štátov, ktorých menou je euro [5]. Vzhľadom na túto skutočnosť sa v článku 2 ods. 1 rozhodnutia ECB/2013/19 stanovuje, že národné centrálne banky eurozóny podľa potreby buď prevedú dodatočnú sumu na ECB, alebo im ECB vráti sumu tak, aby sa dosiahli sumy uvedené v tabuľke v článku 1 rozhodnutia ECB/2013/19. Rozhodnutie ECB/2010/27 dopĺňa rozhodnutie ECB/2008/24 z 12. decembra 2008 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami [6].(5) Národné centrálne banky mimo eurozóny, s výnimkou Hrvatska narodna banka, už podobne splatili percentuálnu výšku svojich podielov na upísanom základnom imaní ECB, ako sa vyžaduje v súlade s rozhodnutím ECB/2010/28 z 13. decembra 2010 o splatení základného imania Európskej centrálnej banky národnými centrálnymi bankami mimo eurozóny [7]. Vzhľadom na túto skutočnosť sa v článku 2 ods. 1 rozhodnutia ECB/2013/20 stanovuje, že každá z nich podľa potreby buď prevedie dodatočnú sumu na ECB, alebo jej ECB vráti sumu tak, aby sa dosiahli sumy uvedené v treťom stĺpci tabuľky v článku 1 rozhodnutia ECB/2013/20. V článku 2 ods. 2 rozhodnutia ECB/2013/20 sa stanovuje, že Hrvatska narodna banka by mala previesť na ECB sumu uvedenú pri jej názve v treťom stĺpci v tabuľke v článku 1 toho istého rozhodnutia,PRIJALA TOTO ROZHODNUTIE:Článok 1Prevod podielov na základnom imaníVzhľadom na podiel na základnom imaní ECB, ktorý každá NCB s výnimkou Hrvatska narodna banka upíše k 30. júnu 2013, a na podiel na základnom imaní ECB, ktorý každá NCB upíše s účinnosťou od 1. júla 2013 ako dôsledok úpravy vážených podielov v kľúči základného imania podľa článku 2 rozhodnutia ECB/2013/17, národné centrálne banky prevedú medzi sebou podiely na základnom imaní prostredníctvom prevodov na ECB a z ECB tak, aby sa zabezpečilo, že s účinnosťou od 1. júla 2013 rozdelenie podielov na základnom imaní zodpovedá upraveným váženým podielom. Na tento účel sa predpokladá, že každá NCB na základe tohto článku a bez potreby ďalších formalít alebo úkonov s účinnosťou od 1. júla 2013 buď previedla, alebo obdržala podiel na upísanom základnom imaní ECB uvedený pri jej názve vo štvrtom stĺpci tabuľky v prílohe I k tomuto rozhodnutiu, pričom "+" znamená podiel na základnom imaní, ktorý ECB prevedie na NCB, a "–" znamená podiel na základnom imaní, ktorý NCB prevedie na ECB.Článok 2Úprava splateného základného imaniaVzhľadom na výšku základného imania ECB, ktorú každá NCB splatila a na výšku základného imania ECB, ktorú každá NCB splatí k 1. júlu 2013, ako sa ustanovuje pre národné centrálne banky eurozóny v článku 1 rozhodnutia ECB/2013/19 a pre národné centrálne banky mimo eurozóny v článku 1 rozhodnutia ECB/2013/20, každá NCB 1. júla 2013 buď prevedie, alebo obdrží čistú sumu uvedenú pri jej názve vo štvrtom stĺpci tabuľky v prílohe II k tomuto rozhodnutiu, pričom "+" znamená sumu, ktorú NCB prevedie na ECB a "–" znamená sumu, ktorú ECB prevedie na túto NCB.Článok 3Všeobecné ustanovenia1. Prevody uvedené v článku 2 sa uskutočnia prostredníctvom TARGET2.2. Ak NCB nemá prístup k TARGET2, prevedie sumy uvedené v článku 2 tým, že ich pripíše na účet, ktorý ECB alebo NCB včas určí.3. V prípade, že sa platba 1. júla 2013 neuskutočnila, úroky splatné od 1. júla 2013 do dňa zaplatenia sa vypočítajú denne na báze ACT/360 pri sadzbe rovnajúcej sa poslednej dostupnej hraničnej úrokovej sadzbe, ktorú Eurosystém používa pri svojich tendroch pre hlavné refinančné operácie. Prevodcovia a príjemcovia týchto úrokov sú tí istí ako prevodcovia a príjemcovia súm, z ktorých tieto úroky vznikli. Sumy uvedené v článku 2 a úroky sa zaplatia prostredníctvom dvoch samostatných transakcií.4. ECB a národné centrálne banky, ktoré sú povinné uskutočniť prevod podľa článku 2, dajú vo vhodnom čase pokyny potrebné na riadne a včasné uskutočnenie takéhoto prevodu.Článok 4Nadobudnutie účinnosti a zrušovacie ustanovenie1. Toto rozhodnutie nadobúda účinnosť 1. júla 2013.2. Rozhodnutie ECB/2008/25 sa zrušuje s účinnosťou od 1. júla 2013.3. Odkazy na rozhodnutie ECB/2008/25 sa považujú za odkazy na toto rozhodnutie.Vo Frankfurte nad Mohanom 21. júna 2013Prezident ECBMario Draghi[1] Pozri stranu 15 tohto úradného vestníka.[2] Ú. v. EÚ L 21, 24.1.2009, s. 71.[3] Pozri stranu 23 tohto úradného vestníka.[4] Pozri stranu 25 tohto úradného vestníka.[5] Ú. v. EÚ L 11, 15.1.2011, s. 54.[6] Ú. v. EÚ L 21, 24.1.2009, s. 69.[7] Ú. v. EÚ L 11, 15.1.2011, s. 56.--------------------------------------------------PRÍLOHA IZÁKLADNÉ IMANIE UPÍSANÉ NÁRODNÝMI CENTRÁLNYMI BANKAMI(EUR) || Podiel upísaný k 30. júnu 2013 | Podiel upísaný od 1. júla 2013 | Podiel, ktorý sa má previesť |NCB eurozónyNationale Bank van België/Banque Nationale de Belgique | 261010384,68 | 261705370,91 | 694986,23 |Deutsche Bundesbank | 2037777027,43 | 2030803801,28 | –6973226,15 |Eesti Pank | 19261567,80 | 19268512,58 | 6944,78 |Banc Ceannais na hÉireann/Central Bank of Ireland | 119518566,24 | 120276653,55 | 758087,31 |Bank of Greece | 211436059,06 | 210903612,74 | –532446,32 |Banco de España | 893564575,51 | 893420308,48 | –144267,03 |Banque de France | 1530293899,48 | 1530028149,23 | –265750,25 |Banca d’Italia | 1344715688,14 | 1348471130,66 | 3755442,52 |Central Bank of Cyprus | 14731333,14 | 14429734,42 | –301598,72 |Banque centrale du Luxembourg | 18798859,75 | 18824687,29 | 25827,54 |Bank Ċentrali ta‘ Malta/Central Bank of Malta | 6800732,32 | 6873879,49 | 73147,17 |De Nederlandsche Bank | 429156339,12 | 429352255,40 | 195916,28 |Oesterreichische Nationalbank | 208939587,70 | 209680386,94 | 740799,24 |Banco de Portugal | 188354459,65 | 190909824,68 | 2555365,03 |Banka Slovenije | 35381025,10 | 35397773,12 | 16748,02 |Národná banka Slovenska | 74614363,76 | 74486873,65 | –127490,11 |Suomen Pankki | 134927820,48 | 134836288,06 | –91532,42 |NCB mimo eurozónyБългарска народна банка (Bulharská národná banka) | 93467026,77 | 93571361,11 | 104334,34 |Česká národní banka | 155728161,57 | 157384777,79 | 1656616,22 |Danmarks Nationalbank | 159634278,39 | 159712154,31 | 77875,92 |Hrvatska narodna banka | 0,00 | 64354667,03 | 64354667,03 |Latvijas Banka | 30527970,87 | 29682169,38 | –845801,49 |Lietuvos bankas | 45797336,63 | 44306,753,94 | –1490582,69 |Magyar Nemzeti Bank | 149099599,69 | 148735597,14 | –364002,55 |Narodowy Bank Polski | 526776977,72 | 525889668,45 | –887309,27 |Banca Națională a României | 265196278,46 | 264660597,84 | –535680,62 |Sveriges riksbank | 242997052,56 | 244775059,86 | 1778007,30 |Bank of England | 1562145430,59 | 1562265020,29 | 119589,70 |Spolu [1]: | 10760652402,58 | 10825007069,61 | 64354667,03 |[1] V dôsledku zaokrúhľovania celkový súčet nemusí zodpovedať súčtu všetkých uvedených číselných údajov.--------------------------------------------------PRÍLOHA IIZÁKLADNÉ IMANIE SPLATENÉ NÁRODNÝMI CENTRÁLNYMI BANKAMI(EUR) || Podiel splatený k 30. júnu 2013 | Podiel splatený od 1. júla 2013 | Výška prevedených platieb |NCB eurozónyNationale Bank van België/Banque Nationale de Belgique | 261010384,68 | 261705370,91 | 694986,23 |Deutsche Bundesbank | 2037777027,43 | 2030803801,28 | –6973226,15 |Eesti Pank | 19261567,80 | 19268512,58 | 6944,78 |Banc Ceannais na hÉireann/Central Bank of Ireland | 119518566,24 | 120276653,55 | 758087,31 |Bank of Greece | 211436059,06 | 210903612,74 | –532446,32 |Banco de España | 893564575,51 | 893420308,48 | –144267,03 |Banque de France | 1530293899,48 | 1530028149,23 | –265750,25 |Banca d’Italia | 1344715688,14 | 1348471130,66 | 3755442,52 |Central Bank of Cyprus | 14731333,14 | 14429734,42 | –301598,72 |Banque centrale du Luxembourg | 18798859,75 | 18824687,29 | 25827,54 |Bank Ċentrali ta‘ Malta/Central Bank of Malta | 6800732,32 | 6873879,49 | 73147,17 |De Nederlandsche Bank | 429156339,12 | 429352255,40 | 195916,28 |Oesterreichische Nationalbank | 208939587,70 | 209680386,94 | 740799,24 |Banco de Portugal | 188354459,65 | 190909824,68 | 2555365,03 |Banka Slovenije | 35381025,10 | 35397773,12 | 16748,02 |Národná banka Slovenska | 74614363,76 | 74486873,65 | –127490,11 |Suomen Pankki | 134927820,48 | 134836288,06 | –91532,42 |NCB mimo eurozónyБългарска народна банка (Bulharská národná banka) | 3505013,50 | 3508926,04 | 3912,54 |Česká národní banka | 5839806,06 | 5901929,17 | 62123,11 |Danmarks Nationalbank | 5986285,44 | 5989205,79 | 2920,35 |Hrvatska narodna banka | 0,00 | 2413300,01 | 2413300,01 |Latvijas Banka | 1144798,91 | 1113081,35 | –31717,56 |Lietuvos bankas | 1717400,12 | 1661503,27 | –55896,85 |Magyar Nemzeti Bank | 5591234,99 | 5577584,89 | –13650,10 |Narodowy Bank Polski | 19754136,66 | 19720862,57 | –33274,09 |Banca Națională a României | 9944860,44 | 9924772,42 | –20088,02 |Sveriges riksbank | 9112389,47 | 9179064,74 | 66675,27 |Bank of England | 58580453,65 | 58584938,26 | 4484,61 |Spolu [1]: | 7650458668,60 | 7653244410,99 | 2785742,39 |[1] V dôsledku zaokrúhľovania celkový súčet nemusí zodpovedať súčtu všetkých uvedených číselných údajov.--------------------------------------------------